da en en en fr de da id da nb da da da da da da da en da sv en nl da en en en
Svanholms drenge turde ikke da det gjaldt. - Svanholm Cricketklub
Mandag d. 21. september 2020 kl. 21:09 af Henrik Pfaff
Ligesom sidste weekend måtte vi neje os til Ishøj i en ungdomsfinale. Denne gang var det drengene, der tabte med bare 4 point. Drengene fik en gylden mulighed for sejr, da de fik Ishøjs førsteholdsspiller(i elitedivisionens) Azim Khan grebet ud allerede i anden over glimrende af Saif Ali Alam.
To andre af Ishøjs førende blev løbet ud, men vi kunne ikke få bugt med den sidste, der kunne batte, og kastede samtidig urimelig mange udenom.
Vi fieldede egentlig ganske udmærket og der var et par gode kastepræstationer af Ehsan Karimi og Harris Rizwan , men en ekstrarubrik på 23 er utilgivelig i en T 20.
At få Ishøj ud for 89 ville vi ikke kunne gøre de næste ti kampe. Derfor så meget mere ærgerligt, at holdets midte nussede alt for længe og ikke havde modet til at satse.
Ligesom vi fik Ishøjs bedste ud for ingenting fik Ishøj vores bedste Adyan Hussain ud for 1. Han var blevet bedt om at tænke sig om og skiede straks Ishøjs bedste kaster i anden over.
Svanholms førende gærdespiller Adyan Hussain skier i anden over
Så var det op ad bakke, men Saif Ali Alam (21) og Musa Mahmood (13) havde en god gærdestand og Ishøj kastede også mange udenom.
Svanholms Musa Mahmood batter
Men så gik det galt i midten med defensivt gærdespil og da vi nåede til sidste over skulle vi score 6 for uafgjort – og lavede 2.
Ishøj 89 ( Ehsan Karimi 2/14, Harris Rizwan 2/19). Svanholm 85 (Saif Ali Alam 21, Musa Mahmood 13, Mr. Extra 21).
Stående bagest fra venstre Musa Mahmood (træner), Ehsan Karimi, Harris Rizwan, Adyan Hussain (k), Musa Mahmood, Ahsan Rehman (a).
Forrest Saif Ali Alam, Saib Ahmad, Harry Grigg,